מתיסיהו

מת'יו פול מילר (באנגלית: Matthew Paul Miller; נולד ב-30 ביוני 1979), או בשמו היהודי מתתיהו שאול מילר, הוא זמר יהודי אמריקאי, שם הבמה "מתתיהו" נהגה על־פי ההגייה אשכנזית, קרי מתיסיהו, Matisyahu, בהברה ספרדית. בעברו היה מהאמנים החרדים היחידים שזכו למוניטין בין-לאומי. מתיסיהו גדל בבית יהודי-רקונסטרוקטיבי. בסתיו 1995 השתתף בתוכנית שהציעה לתלמידים להכיר את המורשת היהודית, ושהה מספר חודשים בבית ספר התיכון כפר הנוער ע"ש ב.צ מוסינזון בהוד השרון בישראל. חוויותיו בביקור השפיעו עליו באופן משמעותי והוא החליט לאמץ את היהדות האורתודוקסית. חזר בתשובה ובתחילת דרכו נכח בבית הכנסת קרליבך בווסט סייד במנהטן. בשנת 2001 התחיל ללמוד בישיבת חב"ד, וסיים את התיכון באורגון. אז גם החל לנגן עם הלהקה היהודית "פ"א דל"ת". מתיסיהו חזר בתשובה לקראת סוף לימודיו בניו סקול במקביל לתהליך שעבר חברו ללימודים ושותפו המוזיקלי בעתיד הסקספוניסט דניאל זמיר. באוגוסט 2004 נשא לאישה את טליה, סטודנטית יהודיה אמריקנית, ולהם נולדו שלושה ילדים. באוקטובר 2007 אמר שכבר אינו משתייך לחב"ד, ולתקופה קצרה גילה עניין מיוחד בחסידות פינסק-קרלין. באפריל 2010 הודיע שהוא ואשתו בחרו באורח חיים צמחוני. בדצמבר 2011 הציג מתיסיהו בפרופיל הפייסבוק שלו תמונה בה הוא מופיע ללא זקן, ולצידה כתב כי "אינו יותר סופרסטאר רגאיי חסידי". בהמשך הבהיר בריאיון כי מדובר בתהליך של "התבגרות דתית" וכי הוא "עדיין נאמן ליהדות ולחיפוש האמת במסגרת ההלכה ושמירת המצוות". עם זאת, בשנת 2012 החל להופיע ללא כיפה, ולשלב ריקודי נשים בקליפים שלו. בשנת 2014 התגרש מאשתו. ב-20 במאי 2019 התחתן בשנית. בשנת 2022, פתח בנו הבכור של מתיסיהו, לוי מילר, בקריירה מוזיקלית בהשראת אביו. מילר חבר לסיבוב ההופעות של אביו במהלך קיץ 2022 והשניים שיתפו פעולה על הבמה. מילר צפוי להוציא את אלבומו הראשון בקיץ 2023. אחרי מספר שנים של פעילות מוזיקלית עם הלהקה "פ"א דל"ת", מתיסיהו זכה להצלחה ראשונה בשיר 'מלך בלי כתר' מאלבומו הראשון (בהפקת אלון כהן המתופף יוצא "נושאי המגבעת"), שהיה מאוד קרוב לכניסה לרשימת 20 שירי הרוק המושמעים ביותר. בשנת 2005 התארח באלבום להקת הנו-מטאל המצליחה P.O.D. אלבומו "Youth", אשר הופק על ידי ביל לאסוול, נמכר ב-119 אלף עותקים בשבוע הראשון ליציאתו לאור. בשנת 2006, שירו המצליח ביותר "Jerusalem", היה בראש רשימת ההורדות באתר "iTunes". באוגוסט 2009 הוציא מתיסיהו את אלבומו השלישי "Light" שהגיע למקום הראשון מבין אלבומי הרגאיי ולמקום ה-19 ברשימת בילבורד 200 המדרגת את האלבומים הנמכרים ביותר בארצות הברית. הסינגל הראשון מן האלבום One Day, בו שואף מתיסיהו לשלום יום אחד, זכה להצלחה ברחבי העולם, וזכה ליותר מ-95 מיליון צפיות ביוטיוב. בגמר מונדיאל 2010 הושמע השיר בביצוע המקורי כמוזיקת רקע. ב-12 בינואר 2010 יצא לאור הרמיקס הרשמי לסינגל "One Day" בו מתארח זמר ה-R&B אייקון. מאוחר יותר יצאה אף גרסת רמיקס לשיר על ידי ההרכב אינפקטד מאשרום. בנובמבר 2010 מתיסיהו הוציא לאור שיר מיוחד לכבוד חנוכה – "Miracle". במרץ 2011 התארח מתיסיהו בסינגל של הראפר וזמר ה-R&B החרדי דיסקרייב – "Pure Soul". בינואר 2012 התארח מתיסיהו בסינגל של דניאל זמיר, "אין לי מקום". בפברואר 2012 התארח מתיסיהו בשיר של להקת הרוק האלטרנטיבית האמריקאית Moon Taxi‏, "Square Circles". ביולי אותה שנה הוציא את האלבום "spark seeker" (מחפש הניצוץ), אותו הגדיר כאלבום של השפעות יהודיות. במרץ 2012 הגיע מתיסיהו לישראל לצלם את הווידאוקליפ הרשמי לסינגל החדש שלו "Sunshine", אותו צילם במשך 3 ימים בירושלים, מערת צדקיהו, אזור מעלה אדומים וים המלח. מתיסיהו הופיע בסרטו של הבמאי הדני, אולה בורנדל, "הדיבוק", שיצא לאקרנים באוגוסט 2012, בו גילם רב המנסה להוציא דיבוק שנכנס בילדה. ב-3 ביוני 2014 הוציא מתיסיהו את אלבום האולפן החמישי שלו "AKEDA", אותו קידם הסינגל "Watch The Walls Melt Down". באוגוסט 2015, בגלל לחץ שהפעילו ארגוני BDS, מארגני "רוטוטום סאנספלאש" – פסטיבל מוזיקת רגאיי בספרד, שמתיסיהו היה עתיד להשתתף בו, חייבו את מתיסיהו כתנאי להשתתפותו בהצהרה על תמיכה בכינון מדינה פלסטינית. מתיסיהו כאמן לא הסכים להצהיר עמדה פוליטית "ולהצהיר כי הפלסטינים זכאים למדינה משלהם" ולכן הוחלט על ידי מארגני הכנס לבטל את השתתפותו. בעקבות כך פרסם משרד החוץ הספרדי הודעה רשמית, בה הוא מתנצל על ביטול הופעתו של הזמר. ב-19 באוגוסט פרסמו גם מארגני הפסטיבל התנצלות וקראו לזמר לשוב ולהופיע במופע. במסגרת התנצלותם גילו מארגני הפסטיבל כי ביטול ההופעה בא כתוצאה מאיומים שקיבלו, וחששם כי ייפגע הסדר התקין של האירוע, ולא כפי שפורסם בתחילה, כי הדבר נבע מאי הסכמתו של הזמר "ליישר קו" עם עמדתם של ה-BDS, בנושא הסכסוך הישראלי-פלסטיני. הזמר נענה להזמנה זו ובמהלך ההופעה אף שר את השיר המפורסם "Jerusalem" (אנ'). ב-15 בינואר 2024, מתיסיהו ביקר בישראל במהלך מלחמת חרבות ברזל וסייר באזור הטבח בפסטיבל נובה וביישובי עוטף עזה. הוא הגיע עם משפחתו וצוות ההפקה להופעה אחת, ב-17 בינואר, שאספה תרומות למטה משפחות החטופים. רוב שיריו של מתיסיהו הם באנגלית, עם מעט מילים בעברית וביידיש. סגנון הרגאיי של מתיסיהו מזוהה עם התנועה הראסטפארית ביחד עם סגנון דאב. האמנים האחרים שניתן להשוותם אליו, לסגנונו ולהתייחסותו לדת הם בוג'ו בנטון, סיזלה, דמיאן מארלי, קפלטון, או ג'וניור קלי, בשילוב עם המסר האופטימי של לוצ'אנו, ושל אמנים בושמנים. בשיריו מתיסיהו שואב השראה מוזיקלית מבוב מארלי ומהרב שלמה קרליבך. הוא דוגל באורח חיים רבגוני ושיתוף פעולה עם דתות וקבוצות אתניות שונות, ומדבר בעד אחדות, אהבה ואחווה הדדית. מתיסיהו אינו מופיע בשבתות, אך מופיע בפני קהל מעורב של גברים ונשים. על מתיסיהו נכתבה כתבת שער ב"טיים". העיתון היהודי-אמריקני "The Forward" ציין אותו כאחד מחמשת היהודים הכי משפיעים בארצות הברית. ביוני 2006 ביקר בישראל, וחימם את הופעתו של סטינג. מתיסיהו חזר לישראל לשתי הופעות סולו: אחת בירושלים ואחת בתל אביב, בתאריכים ה-28 בפברואר וה-1 במרץ 2007. ב-7 באוקטובר 2009 הופיע מתיסיהו פעם נוספת בירושלים, בבריכת הסולטאן. למחרת הופיע מתיסיהו במועדון הבארבי בתל אביב. בספטמבר 2010 הופיע מתיסיהו בישראל בחול המועד סוכות בפסטיבל התמר, ויום לפני זה במועדון הבארבי בתל אביב. מתיסיהו השתתף בתוכנית רד בנד בעונתה השנייה של הסדרה. ביוני 2011 הופיע מתיסיהו במועדון זאפה בתל אביב. ב-23 ביוני 2011 הופיע בכיכר ספרא בירושלים יחד עם הדג נחש, ואירח את דניאל זמיר ואת הראפר שיין. ב-23 בספטמבר 2013 הופיע בזאפה תיאטרון שוני יחד עם שב"ק ס' ויום לאחר מכן הופיע בזאפה תל אביב עם אסתר רדא ודניאל זמיר ובפסטיבל התמר במצדה. ב-11 באוקטובר 2015 הופיע בבריכת הסולטאן יחד עם נצ'י נצ', קפה שחור חזק וסול ג'יי כמופע פותח, ויחד עם האורח עידן רייכל. מתיסיהו הופיע באירועי יום הסטודנט בבאר שבע, שנערכו בין ה-29 ל-31 במאי 2018. ב-3 בדצמבר 2018, הופיע בצעדת התפוצות בירושלים. הודיע שבאמצע ינואר 2024 יופיע בתל אביב ויעביר את הרווחים למשפחות החטופים. Shake Off The Dust...ARISE – התנערי מעפר...קומי! (2004) Youth – נעורים (2006) Light – אור (2009) Spark Seeker – מחפש הניצוץ (2012) AKEDA – עקדה (2014) Undercurrent – זֶרֶם תַחתִי (2017) Live At Stubb's – חי בסטאבס (2005) Live at Twist and Shout – חי בלסובב ולצעוק (2009) 2 Live At Stubb's – חי בסטאבס 2 (2011) Five7Seven2 Live – חמש7שבע2 חי Live at Stubb's III – חי בסטאבס 3 (2015) No place To Be – שום מקום להיות בו (הופעה חיה בבארבי ת"א + 7 רצועות של רמיקסים וחידושים לשירים 2007) Youth Dub – נעורים דאב (2006) Shattered EP – התנפץ מיני-אלבום (2008) Youth EP – נעורים מיני-אלבום (2009) Miracle – נֵס (2011) Spark Seeker: Acoustic Sessions – מחפש הניצוץ: הפעלות אקוסטיות (2013) Release the Bound – שחרר את הגבול (2016) Playlist: The Very Best of Matisyahu – רשימת השמעה: המאוד הטוב ביותר של מתיסיהו (2012) King Without A Crown – מלך בלי כתר (2006) Youth – נעורים (2006) Jerusalem – ירושלים (2006) Matisyahu – Time Of Your Song – הזמן של השיר שלך – (2007) One Day – יום אחד (2009) Miracle – נס (2010) Sunshine – אור שמש (2010) Happy Hanukkah – חנוכה שמח (2012) Watch The Walls Melt Down – צפה בקירות נמסים (2014) Confidence – אמון (2014) Broken Car – מכונית שבורה (2014) Surrender – כניעה (2014) Pure Soul – נשמה טהורה (2011) – אמן מארח – דיסקרייב אין לי מקום – (2012) – אמן מארח – דניאל זמיר Square Circles – עיגולים מרובעים – (2012) – אמן מארח – Moon Taxi To Give – לתת – (2012) – אמן מארח – My Silent Bravery Dance All Night – לרקוד כל הלילה – (2012) – אמן מארח – Dirty Heads Can’t Catch Me By Avicii (2015) Stories Album מדיה וקבצים בנושא מתיסיהו בוויקישיתוף אתר האינטרנט הרשמי של מתיסיהו מתיסיהו, ברשת החברתית פייסבוק מתיסיהו, ברשת החברתית אקס (טוויטר) מתיסיהו, ברשת החברתית אינסטגרם מתיסיהו, סרטונים בערוץ היוטיוב מתיסיהו, במסד הנתונים הקולנועיים IMDb (באנגלית) מתיסיהו, באתר אפל מיוזיק (באנגלית) מתיסיהו, באתר ספוטיפיי מתיסיהו, באתר סאונדקלאוד (באנגלית) מתיסיהו, באתר Last.fm (באנגלית) מתיסיהו, באתר AllMusic (באנגלית) מתיסיהו, באתר MusicBrainz (באנגלית) מתיסיהו, באתר דיזר מתיסיהו, באתר Yandex.Music (ברוסית) מתיסיהו, באתר Discogs (באנגלית) מתיסיהו, באתר Songkick (באנגלית) מתיסיהו, באתר Genius מתיסיהו, באתר בילבורד (באנגלית) מתיסיהו, באתר טיידל (באנגלית) עמיר חדד, ויאמר אלוהים: יו! מתיסיהו, באתר הארץ, 28 בנובמבר 2005 יואב פרידמן, שקט, מתיסיהו עושה היפ-הופ, באתר ynet, 11 באוגוסט 2009 רבקה יפה, כל הנשמה תהלל, יו, באתר nrg‏, 22 במרץ 2006 יניב הללי, מתיסיהו בארץ + קטע וידאו 12 בפברואר 2005, אתר ynet (באנגלית) רפי ברבירו, א-יידישע ראפר, באתר ynet, 5 בדצמבר 2005 ריאיון עם מתיסיהו כחבדני"ק, וידאו (באנגלית) תומר לוי, "אני אעשה עלייה לישראל": ריאיון עם מתיסיהו, באתר nrg‏, 20 ביוני 2011 לירון נגלר-כהן, דיסק חדש למתיסיהו: בלי כיפה ובלי ציצית, באתר ynet, 30 במאי 2012 ריאיון של מתיסיהו באתר Aish.co.il‏: "מאמין בכל ליבי באלוקים, מחויב להלכה ולשמירת המצוות" רז ישראלי, נביא שקר: מתיסיהו הוריד את הזקן ואיבד את הייחוד, באתר nrg‏, 13 באוגוסט 2012 משה קוטנר, מתיסיהו מאמין בדרכו: בלי זקן אבל עם אלבום חדש, באתר הארץ, 22 באוגוסט 2012 אור ברנע, מתיסיהו: "מושפע מיהדות, רק באופן שונה", באתר ynet, 3 בספטמבר 2013 משה גלנץ‏, מתיסיהו: "לא אלך לבית הכנסת בחג הזה", באתר וואלה, 23 בספטמבר 2013 צביקה קליין, מתיסיהו: "מדבר עם אלוהים כל יום – בדרך שלי", באתר nrg‏, 18 בדצמבר 2014 דברה נוסבאום כהן, הקשר המורכב של מתיסיהו עם היהדות, באתר הארץ, 22 במרץ 2015 עמי פרידמן, מתיסיהו: "ה-BDS בריונים, קראו לי נאציהו", באתר ynet, 3 בספטמבר 2015 צביקה קליין, מתיסיהו בישראל: "ה-BDS ביקשו ממני לגנות את ישראל", באתר nrg‏, 7 בספטמבר 2015 איתמר אייכנר, ממייסיס לירושלים: מצעד בלוני הענק ממנהטן יגיע לבירה, באתר "ידיעות אחרונות", 15 בנובמבר 2018 ציפי שמילוביץ, "אני שמח שנשכבתי על הגדר בשביל ישראל", באתר "ידיעות אחרונות", 1 בדצמבר 2018 עומר טסל, "אמרו שזה שאני מופיע בפני חיילים הופך אותי למטורף שמעודד רצח-עם", באתר ynet, 22 במרץ 2024 עמי פרידמן, מושך אש: למתיסיהו יש מסר לשונאי ישראל – וגם ליהודי ארה"ב, באתר ישראל היום, 28 במרץ 2024 pey dalid לפי דניאל זמיר בריאיון שערך עם שולי רנד לערוץ 20 יאיר אטינגר, דה בוב אנד דה באבא, באתר הארץ, 7 באוקטובר 2007 יקי אדמקר, תדהמה: 'מתיסיהו' הוריד את הזקן והפיאות, באתר בחדרי חרדים, 13 בדצמבר 2011 Q & A: Matisyahu Talks Veganism and Cholent ‏ההודעה באתרו הרשמי(הקישור אינו פעיל, 2020) eish.co.il ריאיון עם מתיסיהו צביקה קליין, מתיסיהו: "מדבר עם אלוהים כל יום – בדרך שלי", באתר nrg‏, 18 בדצמבר 2014 לירון נגלר-כהן, תגידו מזל טוב: מתיסיהו התחתן, באתר ynet, 20 במאי 2019 גלעד ילון, בבוקר לומד בישיבה, בערב עושה מוזיקת פופ: הבן של מתיסיהו מתחבר לשורשים, באתר ynet, 22 בדצמבר 2023 Alan Zeitlin, Matisyahu's 16-year-old son Laivy Miller readies for his musical debut, Jewish Telegraphic Agency, ‏2022-07-28 (באנגלית אמריקאית) Alan Zeitlin, Matisyahu’s 16-Year-Old Son, Laivy Miller, Is Releasing His First Single, Kveller, ‏2022-08-02 (באנגלית) ‏מתיסיהו כובש את אמריקה, באתר ynet, 16 במרץ 2006 האלבום באתר בילבורד לירון נגלר-כהן, דיסק חדש למתיסיהו: "נראה שהוריד את הכיפה", באתר ynet, 30 במאי 2012 ארי סופר, הופעה של מתיסיהו בוטלה, באתר ערוץ 7, 16 באוגוסט 2015, עקיבא לם, בשל ביטול הופעת מתיסיהו: ספרד נגד ה-BDS, באתר ynet, 19 באוגוסט 2015 צביקה קליין, הופעה של מתיסיהו בוטלה כי סרב לתמוך בפלסטינים, באתר ynet. צביקה קליין, ספרד: מתנצלים על ביטול הופעתו של מתיסיהו, באתר nrg‏, 19 באוגוסט 2015 ynet, כבר לא מוחרם: הפסטיבל הספרדי חוזר בו ומתנצל בפני מתיסיהו, באתר ynet, 19 באוגוסט 2015 הזמר מתיסיהו עלה לבמה בספרד ושר אם אשכחך ירושלים בגרסה האנגלית., באתר Rotter.net יובל אראל, הזמר מתיסיהו הגיע לישראל וערך ביקור ביישובי העוטף, בבלוג של יובל אראל, מגזין מוזיקה ותרבות, 15 בינואר 2024 אריאל פייגלין, מתיסיהו נחת בישראל והגיע ישירות לעוטף עזה, באתר ערוץ 7, ה' בשבט תשפ"ד מתיסיהו יגיע לארץ להופעה ביום הסטודנט של באר שבע, באתר וואלה, 16 באפריל 2018 שירה נאות, מתיסיהו יופיע בשבוע הבא בישראל. הרווחים יועברו למשפחות החטופים, באתר הארץ, 11 בינואר 2024